Flotte forhold på Hvalstjern tross snøproduksjon på vent.
Litt påfyll av snø, god temperatur og karer som står på med skuteren har gitt flotte forhold på Hvalstjern!
Planen var at vi skulle produsere snø disse dagene, men mildvær på lørdag og en værmelding som ikke helt har holdt stikk gjorde at det ble satt på vent. I dag (søndag) har det vært kaldt og fint hele dagen, så det er jammen ikke lett å ta beslutninger ift til snøproduksjon.
I tillegg er det en ting som mange kanskje ikke er klar over, og det er at pga av måten strømprisen beregnes på så MÅ vi være helt sikre på at vi får produsert all snø i samme kalendermåned, hvis ikke får vi en ekstrakostnad på kr. 40-45.000,-
I mellomtiden får vi kose oss med at vi faktisk har flotte forhold i hele asfaltløypa. Det er ikke mange cm snø, men nok til at løypene er upåklagelige - ihvertall for skøyting eller klassisk uten spor.